**Võistlusjuhend**

Virumaa Talv 2022 III Etapp, Talvesprindis

Võistlus on registreeritud EAL-is nr

**1. Võistluste koht, ajakava ja korraldaja**

1.1 Võistlus toimub laupäeval 05.02.2022 Vinni vallas, Vana-Vinni külas

1.2 Võistluste ajakava

09.00- võistlejate registreerimine

10.00- võistlusautode tehniline kontroll

10.45- võistlejatele koosolek

11.00- võistluse start

18.00- orienteeruv võistluse lõpp

1.3 Võistluste korraldaja: MTÜ Rakvere Street

Võistluse peakorraldaja ja raja haldaja: Kain Kivissaar tel. 5686 3083

Ajamõõtja: Õnne Tamm

Tehniline komisjon: Andi Tõnne, Ville Martinson

**2. Võistlusklassid. Tingimused.**

**Kõik osalejad peavad järgima kehtivaid Eesti Vabariigi Covid piiranguid.**

2.1 Võistlused toimuvad järgmistes klassides:

1. Esivedu

2. Tagavedu

3. Lada Klassik

4. Noored (ainult 2WD/ alla 18 eluaasta)

5. Naised (ainult 2 WD)

6. 4WD (lähevad kokku nii mehed, naised ja noored neliveolisega sõitjad)

7. UTV

2.2 Klassides 1–6 on lubatud vaid tänavalegaalne talverehv. Piik on keelatud.

• Naastatud rehvidel ei tohi rehvi pinnast välja ulatuda rohkem kui 2,0 mm

• Naastul võib olla ainult üks tipp ja see ei või olla terav ega torujas.

• Keelatud on igasugune mustri lõikamine ja lõigatud rehvide kasutamine.

• Igasugune materjalide lisamine rehvidele keelatud.

2.3 Kontroll rehvide üle toimub enne starte ja voorude kestel. Rehvid peavad vastama

tingimustele võistluse igal ajahetkel.

2.4 Võistlejatel on kohustuslik kanda kiivrit ja kinnitatud peab olema ka turvavöö

2.5 Autos olevad esemed peavad olema kinnitatud! Lahtiseid esemeid autos olla ei tohi!

kaamerad jms peavad olema kinnitatud korralikult.

2.6 Aku peab olema korrektselt kinnitatud.

2.7 Tavaistmetel ei tohi olla traksid.

2.8 Võistlusautol tõmbekonksude/-nööride olemasolu nii ees kui taga.

**3. Võistlemise kord.**

3.1. Sõidetakse kolm vooru.

3.2. Ühes voorus sõidetakse 2 ringi.

3.3. Igas voorus fikseeritakse raja läbimise aeg ning vooru kiireim omas arvestusklassis saab ühe

punkti, teise aja saavutanu saab kaks punkti jne. Paremusjärjestus saadakse kahe parema

voorutulemuse summeerimisel. Lõpptulemuseks peab võistleja läbima vähemalt kaks

sõiduvooru. Võrdsete punktide korral saab määravaks **viimase vooru** parem aeg.

3.4. Ringi pikkus 1400 m. Rajakate: lumi, jää.

3.5. Start paigalt, töötava mootoriga. Start antakse fooriga. Stardihetkeks on kõigi punaste

fooritulede kustumise hetk. Ajavõtmine toimub elektrooniliselt.

3.6. Võistlejad on kohustatud täitma ohutusnõudeid ja kohtunike märguandeid.

3.7. Juhul kui võistlejale jõuab järgi kiirem võistleja, siis tuleb kiirem rajalt maha otse stardi-kohtuniku juurde ja saab uue sõidu. Möödasõit on keelatud. A´la 50-100m vahet järgijõudmiseks ei loeta.

**3.8** **Võistluse tulemused lähevad karikasarja arvestusse - Virumaa Talv 2022**

1 etapp 22. jaanuar 2022 MTÜ Rallirada Mädapea

2 etapp 29. jaanuar 2022 MTÜ Rakvere Street Vana-Vinni

3 etapp 05. veebruar 2022 MTÜ Rakvere Street Vana-Vinni

4 etapp 19. veebruar 2022 MTÜ Rallirada Mädapea

3.9 Karikasarja paremusjärjestuse määravad võistlejate poolt kogutud punktisummad sarja etappidelt. Arvesse läheb 3 etappi, siis on võimalus tervislikel või tehnilisel põhjusel ühelt etapilt puududa. Arvestatakse võistleja kolme parimat etappi.

3.10 Igal etapil antakse kuueteistkümnele esimesele võistlejale punkte vastavalt:

Koht 1. 2. 3. 4. 5. 6. 7. 8. 9. 10. 11. 12. 13. 14. 15. 16.

Punkte 20 17 15 13 12 11 10 9 8 7 6 5 4 3 2 1

Punktisummade võrdsuse korral eelistatakse võistlejat, kellel on rohkem võite, nende võrdsuse korral määrab parem tulemus viimaselt etapilt.

**4. Autasustamine**.

4.1. Iga arvestusklassi kolme paremat võistlejat autasustatakse.

4.2. Võistlus on avatud lisaauhindadele.

**5. Dokumendid.**

Registreerimisel peavad kõik võistlejad allkirjaga kinnitama, et võistlustest osavõtt on omal

vastutusel. Võimalike õnnetusjuhtumite ja nende tagajärgede eest EAL ega korraldaja vastutust

ei kanna.

**6. Osavõtumaksud ja eelregistreerimine**

6.1. Stardimaks : NOORED, NAISED – 45 €,

ESIVEDU; TAGAVEDU, LADA KLASSIK, 4WD, UTV – 55 €

6.2. Eelregistreerimine toimub kodulehel: http://www.rallirada.ee/registreeri/

6.3. Stardimaksude tasumine toimub sularahas kohapeal.

6.4. Võistlused on kooskõlastatud EALiga, võistelda saavad vaid EAL võistlejalitsentsi või

rahvaspordi või rahvakrossi kaardi omanikud.

NB! Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus